Üheks huvitavaks vihjeks on veel ka pilt Karl Kello "Väikesest märgiatlasest" (Ajakiri "Haridus" nr. 2, 2002., lk. 57.), kus on kujutatud murtud sarvega nelisarve Knutby kirikus Rootsis. Umbes aastal 1500 tehtud pilt kujutab nelja sarvega figuuri, mille üks sarv on murdunud ja seda on kujutatud peast veidi eraldi. Mida see võiks tähendada? Kas järsku seda, et neljal (neljal tuulel, neljal aastaajal) põhinev maailmavaade on purustatud ning asendatud kolmel (Kolmainsusel, Trinity) põhineva maailmavaatega?